તમીમ ઇકબાલે વધુમાં જણાવ્યુ કે, “મે તેમને સન્માન આપતા સર કહ્યું, તેમની સામે ઉભો થઇને પોતાની વાત કરી પરંતુ તેઓએ મારા પરિવારને અપમાનિત કર્યો.” મામલાની શરૂઆત મેચ પહેલા થઇ હતી. બન્ને ટીમો વચ્ચે આ મુકાબલો નિર્ધારીત સમય કરતા એક કલાક મોડો શરૂ થયો હતો. ટૂર્નામેન્ટના નિયમ અનુસાર દરેક ટીમમાં 4 વિદેશી ખેલાડી હોવા જોઇએ પરંતુ સિલહટની ટીમમાં બે જ ખેલાડી હતા. જો કે તેમની ટીમમાં નિયમ અનુસાર ખેલાડી ચાર હતા પરંતુ બે વિદેશી ખેલાડીઓને પોતાના બોર્ડ તરફથી એનઓસી મળ્યુ નહતું. જેને કારણે ટીમને લઇને અનોખી સ્થિતિ જોવા મળી હતી. ટીમ અને ફ્રેન્ચાઇઝી વચ્ચે વાતચિત ચાલતી રહી અને તમીમ ત્યાંથી નીકળી ગયો, જે બાદ આ આખો મામલો સામે આવ્યો હતો. આ ઘટના બાદ તમીમ ઇકબાલે ટ્વીટરનો સહારો લીધો અને પોતાની વાત લોકો સામે મુકી હતી.